CELEX: 62018CA0576
Language: sk
Date: 2020-03-12 00:00:00
Title: Vec C-576/18: Rozsudok Súdneho dvora (šiesta komora) z 12. marca 2020 – Európska komisia/Talianska republika (Nesplnenie povinnosti členským štátom – Rozsudok Súdneho dvora o určení nesplnenia povinnosti – Nevykonanie – Vymáhanie nezákonnej pomoci poskytnutej odvetviu hotelierstva na Sardínii – Článok 260 ods. 2 ZFEÚ – Peňažné sankcie – Penále a paušálna pokuta)

29.6.2020   
            
            
               SK
            
            
               Úradný vestník Európskej únie
            
            
               C 215/11
            
         
      Rozsudok Súdneho dvora (šiesta komora) z 12. marca 2020 – Európska komisia/Talianska republika
      (Vec C-576/18) (1)
      
      (Nesplnenie povinnosti členským štátom - Rozsudok Súdneho dvora o určení nesplnenia povinnosti - Nevykonanie - Vymáhanie nezákonnej pomoci poskytnutej odvetviu hotelierstva na Sardínii - Článok 260 ods. 2 ZFEÚ - Peňažné sankcie - Penále a paušálna pokuta)
      (2020/C 215/12)
      Jazyk konania: taliančina
      
         Účastníci konania
      
      
         Žalobkyňa: Európska komisia (v zastúpení: B. Stromsky a D. Recchia, splnomocnení zástupcovia)
      
         Žalovaná: Talianska republika (v zastúpení: G. Palmieri, F. Varrone a E. Manzo, splnomocnení zástupcovia)
      
         Výrok rozsudku
      
      
                  1.
               
               
                  Talianska republika tým, že ku dňu uplynutia lehoty stanovenej vo výzve Európskej komisie z 11. júla 2014 neprijala všetky opatrenia potrebné na výkon rozsudku z 29. marca 2012, Komisia/Taliansko (C-243/10, neuverejnený, EÚ:C:2012:182), si nesplnila povinnosti, ktoré jej vyplývajú z článku 260 ods. 1 ZFEÚ.
               
            
                  2.
               
               
                  Talianska republika je povinná zaplatiť Európskej komisii penále vo výške 80 000 eur za každý deň odo dňa vyhlásenia tohto rozsudku do dňa úplného výkonu rozsudku z 29. marca 2012, Komisia/Taliansko (C-243/10, neuverejnený, EÚ:C:2012:182).
               
            
                  3.
               
               
                  Talianska republika je povinná zaplatiť Európskej komisii paušálnu pokutu vo výške 7 500 000 eur.
               
            
                  4.
               
               
                  Talianska republika je povinná nahradiť trovy konania.
               
            
         (1)  Ú. v. EÚ C 399, 5.11.2018.